alibayram/wikipedia-40-langs huggingface dataset:
Distribueret elproduktion

Distribueret elproduktion er elproduktion som kan stå alene.

Distribueret elproduktion har vi allerede i kraft af, at mange vindmøller er elnet-tilkoblet. I fremtiden vil der sikkert være en endnu større del af el-nettets energi, som kommer fra decentrale kilder. Det betyder at man på en eller anden måde bliver nødt til at kunne styre kilderne og energiens retning, så man kan opretholde en stabil el-forsyning.

Se også 
 Energi
 Superleder
 Energilagring
 Energioverførsel
 Micro-CHP
 Mikroelnet

Eksterne henvisninger 
 Elproduktion og elforbrug lige nu 
 11. jun 2010, Poul-Henning Kamp, ing.dk: Nørdvenlig Nettomåleordning  Citat: "...Sporten kort: I fremtiden kan man nørde med VE elproduktion op til 6 kW AC effekt indenfor følgende teknologier:...Mine Herrer og Damer: Der må leges..."

Elektrisk energistyring
Elektrisk energi
Kuupik Kleist

Jakob Edvard Kuupik Vandersee Kleist (født 31. marts 1958 i Qullissat) er en grønlandsk socionom og politiker, valgt for partiet Inuit Ataqatigiit. Kuupik Kleist var landsstyreformand for Grønlands Landsstyre i perioden 12. juni 2009 til 26. marts 2013. Kuupik Kleist har også repræsenteret Inuit Ataqatigiit og Grønland i Folketinget fra 2001 til 2007.

Baggrund 
Han blev født i Qullissat som søn af en døvstum grønlandsk kvinde og en dansk håndværker. Bygden Qullissat var en bygd og mineby. Han voksede op i pleje hos sin moster i samme by. Det viste sig at Kleist var en begavet dreng og han blev sendt en tur til Danmark som 11-årig alene og uden nogen forberedelse.. Han gik i folkeskolen i Qullissat i perioden 1966-1972. I 1972 blev bygden forladt da minen lukkede. Dette blev efterfulgt af realskole i Sisimiut 1972-1975, student fra Birkerød Statsskole i 1978. I 1983 tog han eksamen som socionom fra Roskilde Universitetscenter. 

Kuupik Kleist arbejdede i skiftende jobs i Grønland i nogle år og fik succes som sanger. Man kaldte ham den grønlandske Leonard Cohen på grund af hans dybe, hæse stemme.

Politisk karriere 
I 2001 blev han kandidat for partiet Inuit Ataqatigiit (IA). Det blev en succes og han blev nu folketingsmedlem for Grønland fra 20. november 2001 til 2007. I 2007 overtog han formandsskabet af sit parti efter Josef Motzfeldt.

Han var vicedirektør i Hjemmestyrets Uddannelsesdirektorat 1985-88, Rektor for Journalistskolen i Grønland 1988-1999. Landsstyremedlem for Offentlige arbejder og Trafik 1991-95, medlem af Grønlands Landsting 1995-96, direktør for Grønlands Hjemmestyres Udenrigskontor 1996-99. Sekretær for Selvstyrekommissionen 2000-01. Medlem af selvstyrekommissionen fra 2004.

Ejer af og direktør for konsulentfirmaet NIKISI Aps. Medlem af bestyrelsen i Inuit Circumpolar Conference (ICC) 1995-97 og for bestyrelsen for Nunatta Naqiterivia (Sydgrønlands Bogtrykkeri). Bestyrelsesformand for Tele Greenland fra 1999-2002 og for Pladeselskabet ULO.

Se også 
 Regeringen Kuupik Kleist

Referencer

Eksterne henvisninger
 Inuit Ataqatigiit
 Den Nord Atlantiske Gruppe 
 Gammelt portrætfoto

Politikere fra Inuit Ataqatigiit
Medlemmer af Landstinget
Medlemmer af Landsstyret
Tidligere folketingsmedlemmer fra Grønland
Folketingsmedlemmer i 2000'erne
Musikere fra Grønland
Modtagere af Nersornaat i guld
Landsstyreformænd
Personer i Kraks Blå Bog
Iraklio

Iraklio (Heraklion / Iráklion) er Kretas hovedstad og navnet på det største af de fire forvaltningsområder, Kreta er opdelt i.

I 824 byggede araberne en fæstning efter at have erobret Kreta. Efter venetianernes overtagelse af øen kom byen og øen til at hedde Candia. Fra 1667 til 1669 blev byen belejret af tyrkerne og måtte overgive sig.

Efter frigørelsen fra Tyrkiet i 1897 fik byen sit antikke navn tilbage.

Byer i Grækenland
Kreta
Folketingsmedlemmer valgt i 2001

Folketingets medlemmer (MF) tæller 179 medlemmer (mandater). Heraf er to fra Færøerne og to fra Grønland. Medlemmerne vælges fra 19 valgkredse for en periode på fire år.

Alfabetisk liste over Folketingets medlemmer valgt ved folketingsvalget den 20. november 2001.

Ved valget blev indvalgt medlemmer fra følgende partier:

De valgte medlemmer

Parti- og personskift i perioden 2001-05

Partiskift

Personskift

Kilder 

 Folketinget.dk  Dato: 11 juni 2003.
 https://valg.oim.dk/media/15958/folketingsvalget-den-20-november-2001.pdf 
 https://valg.oim.dk/media/15962/folketingsvalget-den-8-februar-2005.pdf

Referencer 

2001
2001
Thomas Adelskov

Thomas Strecker Lerbak Adelskov (født 25. juni 1964) er forhenværende borgmester i Odsherred Kommune og  tidligere socialdemokratisk folketingsmedlem.

Civilt liv 
Adelskov tog 10. klasses afgangseksamen fra Nordgårdsskolen i Nykøbing Sjælland i 1982. Han blev student fra Odsherreds Gymnasium i 1984 og læste efterfølgende læreruddannelsen (uafsluttet) ved Blågård Statsseminarium i perioden 1988 - 1993.

Han har haft job som uddannelsespolitisk sekretær ved DSU i perioden 1985-88 og efter lærerseminariet som lærer ved Sofieskolen i Bagsværd i 1994 og i 1995 som daghøjskolelærer ved Odsherred Daghøjskole med undervisning i EDB, jobsøgning, personlig udvikling m.m.

Politisk karriere 
Adelskovs politiske karriere startede i DSU, hvor han var amtsformand i Vestsjælland 1984-85. Samtidig var han næstformand i Danske Gymnasieelevers Sammenslutning. Han var medlem af ledelsen i Danmark 92, som var en forløber for Junibevægelsen. I 1999 blev han formand for Socialdemokraterne i Nykøbing Sjælland. I perioden 1992 til 1998 var han folketingskandidat i Nykøbing Sjælland-kredsen og fra 2000 i Holbækkredsen.

Hans tid som medlem af Folketinget startede med, at han i flere midlertidige korte perioder var stedfortræder. Han blev valgt ind på eget mandat i år 2001.

11. december 2007 stemte han, sammen med Klaus Hækkerup og Julie Skovsby, for en folkeafstemning om EU-traktaten og dermed imod partiets holdning.

I marts 2008 kom det frem, at han gjorde kandidatur til borgmesterposten i Odsherred Kommune ved kommunalvalget i 2009. Han blev valgt til borgmester med støtte fra Socialdemokraterne, Socialistisk Folkeparti og Dansk Folkeparti, der tilsammen sad på 16 ud af 25 mandater i byrådet.

Genvalgt som borgmester 
Ved kommunalvalget den 19. november 2013 gik Thomas Adelskovs støtter fra første valgkamp i 2009 tilsammen tilbage med tre mandater. SF endte med et mandat (tre i 2009) og Dansk Folkepati med to (tre i 2009). Adelskov gik dog frem med to mandater og var støttet af 15 ud af 25 mandater. Han fik hurtigt en bred konstituering på plads.

Kilder 
 Thomas Adelskovs hjemmeside 
 

Tidligere folketingsmedlemmer fra Socialdemokraterne
Personer fra Holbæk
Borgmestre fra Socialdemokraterne
Folketingsmedlemmer i 2000'erne
Folketingsmedlemmer i 1990'erne
Borgmestre i Danmark 2018-2021
Keld Albrechtsen

Keld Albrechtsen (født 16. november 1952 i Aarhus) er cand.scient.pol. og har repræsenteret Venstresocialisterne og senere Enhedslisten i Folketinget samt Folkebevægelsen mod EF i EF-Parlamentet.

Landspolitiker 
Albrechtsen blev student fra Vejle Gymnasium 1971 og kandidat i statskundskab fra Aarhus Universitet i 1983.

Han begyndte sit politiske engagement i kollegiebevægelsen, først som medlem af Skjoldhøjkollegiets forretningsudvalg 1975-1978, senere i afdelingsbestyrelsen for Brabrand Boligforenings afdeling 6 1979-1986. Fra 1993 til 1997 var han formand for Brabrand Boligforening. I 1978 blev han medlem af Århus Amtsråd for Venstresocialisterne, og var medlem frem til 1984. I 1979 blev han opstillet til Folketinget for Venstresocialisterne i Odense Sydkredsen (Fyns Amtskreds), og fra 1. november – 19. december 1980 og igen 8. oktober – 7. december 1981 var han midlertidigt medlem af tinget. Han blev opstillet i Aalborg Østkredsen (Nordjyllands Amtskreds) fra 1981 og var her midlertidigt medlem fra 14. januar – 22. februar 1982. I 1983 blev han opstillet af Nørrebro- og Bispeengkredsene (Østre Storkreds) og blev valgt 10. januar 1984. Han sad frem til 7. september 1987.

I 1985 blev hans parlamentariske immunitet ophævet, fordi han – tillige med Anne Grete Holmsgaard, Jørgen Lenger og Steen Tinning – havde brudt tavshedspligten ved at udlevere "fotokopier af monopoldirektoratets redegørelser om henholdsvis kunstgødningsbranchen og varmeisoleringsmaterialeindustrien"  og skulle sigtes for dette forhold .

Enhedslisten 
I 1988 var Albrechtsen med i den gruppe af VS'ere, der udarbejdede et såkaldt 'blåt papir', som året efter førte til dannelsen af Enhedslisten. Han blev i 1989 medlem af bestyrelsen og folketingskandidat i Aarhus Østkredsen (Århus Amtskreds) og var opstillet der frem til 2002. Han repræsenterede kredsen i Folketinget fra 21. september 1994 til valget i 2005, hvor han ikke kunne genopstille som følge af Enhedslistens rotationsregler.

EU-politiker 
Fra 1985 var han medlem af Folkebevægelsen mod EF og var opstillet for denne ved EF-Parlamentsvalget 1989, men da JuniBevægelsen blev stiftet i 1992, blev han medlem af denne.

Bibliografi 
 Danmark og Nordsøen, bind 3: Forurening (medforfatter, 1980)
 Efter raket-aftalerne: Farvel til våbnene (medforfatter, 1987)
 Håbefulde visioner – Nødvendige brud (medforfatter, 1988)
 EU´s udenrigs- og sikkerhedspolitik (bidragyder, 1998)

Referencer

Kilder og eksterne henvisninger 
 Arkiveret kopi af Folketingets biografi af Keld Albrecthsen
 Gammelt portrætfoto

Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Tidligere folketingsmedlemmer fra Enhedslisten
Folketingsmedlemmer, der har fået ophævet deres parlamentariske immunitet
Politikere fra JuniBevægelsen
Politikere fra Folkebevægelsen mod EU
Personer fra Aarhus
Tidligere folketingsmedlemmer fra VS
Politologer fra Danmark
Amtsrådsmedlemmer fra VS
Personer i Kraks Blå Bog
Else Winther Andersen

Else Winther Andersen (født 5. april 1941 i Støvring) er en forhenværende socialminister for Venstre opstillet i Randers.

Biografi 
Else Winther Andersen er datter af gårdejer Jens Winther og Alma Winther.

Uddannelse 
Hun gik på Støvring Skole 1948-55 og Østhimmerlands Ungdomsskole i 1957. Derefter gik hun på Gerlev Idrætshøjskole i 1959. Hendes uddannelse på Aalborg Universitetscenter foregik i perioden 1976-83 og var enkeltfagskursus samt uddannelse til socialrådgiver.

Politisk karriere 
Hun var midlertidigt medlem for Århus Amtskreds af otte gange fra 29. november 1988 til 30. november 1990. Hun var folketingsmedlem fra 12. december 1990 og socialminister 18. december 1990 – 25. januar 1993. Hun var partiets kandidat i Randerskredsen 1985-88 og fra 1988 i Grenåkredsen.

Øvrig karriere 
Timelønnet vikar ved Videbæk Kommunale Skolevæsen 1959-61. Medhjælpende hustru ved landbruget 1962-76. Kursusleder og underviser ved Landbrugets Oplysnings- og Konsulenttjeneste siden 1974. Socialrådgiver ved Randers Kommune 1983-90. Fra 1985 stået for en rådgivning for landmænd ved Landbrugscentret i Randers.

Medlem af Danmarks Landboungdoms landsledelse 1968-76 og medvirkede i samme periode ved udformningen af den første landbrugsuddannelse (det grønne bevis). Formand for ungdomsnævnet og medlem af skolekommissionen i Nibe 1972-80. Medlem af Randers Byråd i 1990 og igen fra 1993 til 31. dec. 2001. Formand for bestyrelsen for OK-Fonden (administration af plejehjem og ældreboliger) frem til 2011. Medlem af bestyrelsen for Jysk Børneforsorg og for Café Lytten frem til 1999. Medlem af Repræsentantskabet for Andelskassen i Randers. Medlem af hovedbestyrelsen for Parkinsonforeningen fra 1999. Medlem af Sygekassernes Helsefond fra 1999.

Eksterne henvisninger 
 Arkiveret CV på Folketinget.dk Dato: 11. juni 2003

Socialministre fra Danmark
Danske ministre fra Venstre
Tidligere folketingsmedlemmer fra Venstre
Medlemmer af Randers Byråd
Folketingsmedlemmer i 1990'erne
Personer i Kraks Blå Bog
Kommandører af Dannebrog
Personer fra Støvring
Socialrådgivere fra Danmark
Hans Andersen (politiker)

Hans Nicolai Andersen (født 1. november 1974 i Hillerød) er dansk politiker, Cand.merc.aud. fra Copenhagen Business School og arbejdsmarkedsordfører for Venstre fra 2013.

Liv og karriere 
Han er søn af fuldmægtig Uffe Andersen og klinisk diætist Inge Lise Andersen.

Han har været medlem af Folketinget for Venstre i Nordsjællands Storkreds fra 15. september 2011. Han var folketingsmedlem for Venstre i Frederiksborg Amtskreds fra 20. november 2001–13. november 2007. Han var kandidat og folketingsmedlem for Venstre i Helsingørkredsen fra 1999 og siden 2012 kandidat for Venstre i Frederikssundkredsen. 

Hans Andersen gik i folkeskolen på henholdsvis Slangerup Skole fra 1.-5. klasse (1981-1986) samt på Kingoskolen i Slangerup fra 6.-10. klasse (1986-1991). Herefter tog han ungdomsudannelsen HHx ved Frederikssund Handelsskole 1991-1994. 

Efter ungdomsudannelsen tog Hans Andersen sin bachelor i HA (almen) på  Handelshøjskolen i København (1994-97), hvor han blev Cand.merc.aud. (1997-2000). 

Hans Andersen har tidligere arbejdet som business controller hos Berendsen Textil Service fra (2008-2011) samt som business controller i Falck Danmark (2000-2005).

Øvrige tillidshverv 
 1992 – 1999 – Formand for Venstres Ungdom i Slangerup.
 1994 – 2000 – Medlem af Slangerup Byråd.
 1998 – 2000 – 1. viceborgmester af Slangerup Byråd.
 1998 – 2006 – Medlem af Frederiksborg Amtsråd.
 1998 – 2001 – Formand for Frederiksborg Linnedservice A/S.
 2002 – 2006 – Formand for socialudvalget i Frederiksborg Amtsråd. 
 2002 – 2006 – Formand for Forebyggelsesrådet i Frederiksborg Amt.
 2004 – 2007 – Socialordfører for Venstre.
 2006 – 2013 – Medlem af Helsingør Byråd (formand for Beskæftigelses- og erhvervsudvalget og medlem af Børne- og ungeudvalget), Gruppeformand. 
 2010 – 2011 – Medlem af Region Hovedstaden, Gruppeformand.  
 2011 – 2013 – Handicapordfører for Venstre.

Ekstern kilde/henvisning 
 
 Hans Andersens hjemmeside
 Gammelt portrætfoto

Amtsrådsmedlemmer fra Venstre
Folketingsmedlemmer i 2000'erne
Personer fra Hillerød
Økonomer fra Danmark
Kommunalbestyrelsesmedlemmer fra Venstre
Nuværende folketingsmedlemmer fra Venstre
Folketingsmedlemmer i 2010'erne
Jytte Andersen

Jytte Maria Andersen (født 9. september 1942 i København) er tidligere socialdemokratisk folketingsmedlem og forhenværende ligestillings, by- og bolig- og arbejdsminister.

Hun er født i København og er datter af malersvend Boye Johansen og syerske Inga Johansen, hun var en af datidens uægte børn, fordi hun var født udenfor ægteskabet. Hun gik i folkeskole på Sjællandsgades Skole i København 1950-58 og Engelsborgskolen i Kongens Lyngby 1958-60. derefter Købmandsskolen ved Nørreport 1960-63. Desuden har hun haft en række studieophold på arbejderhøjskoler.

Jytte Andersen har før sin politiske karriere beskæftiget sig med forskelligt fabriksarbejde samt kontorarbejde, herunder bogholderi. Hendes politiske karriere startede da hun var i slutningen af 20'erne i en lokal vælgerforening hvor hun fik en sekretærpost.

Hun var medlem af Vallensbæk Kommunalbestyrelse 1974-80. Formand for Socialdemokratiet i Glostrupkredsen 1974-80. Medlem af bestyrelsen for Hovedstadens Ordblindeskole fra 1983, for Plejehjemmet Stærebo fra 1985, for Seminariet for Småbørnspædagoger på Vesterbro fra 1985, for Københavns Kvindedaghøjskole og Dagcentret Bodillestuerne fra 1987. Medlem af bestyrelsen for Pensionisthøjskolen Tisvilde fra 1987 og af repræsentantskabet for Grøndalsvænge Pensionist Center fra 1988. Bestyrelsesmedlem i Familieplejen i Frederiksborg Amt.

Desuden medlem af Arbejdernes Fællesorganisations forretningsudvalg 1975-80. Medlem af Kvindeligt Arbejderforbund. Medlem af Socialdemokratiets hovedbestyrelse 1977-87, af forretningsudvalget 1979-80 og af partiets familiepolitiske udvalg fra 1986.

Er næstformand i AOF's Landsforbund fra 1984. Sekretær for den socialdemokratiske folketingsgruppe 1981-86.

Formand for RUE, Rådet for Uddannelse og Erhverv fra 2001 og for Voksenuddannelsesrådet fra 2001.

Medforfatter til Socialdemokratiet – hvilken fremtid?, 1981, BFU – betalt frihed til uddannelse, 1983, Teknologi for Fremtiden, 1986, Folkeoplysning under Forandring, 1986, samt diverse politiske håndbøger.

Partiets kandidat i Kalundborgkredsen fra 1978 og i Bispeengkredsen fra 1981.

Valgt til folketínget for:
 Vestsjællands Amtskreds fra 23. okt. 1979
 Østre Storkreds fra 8. dec. 1981 til 13. nov. 2007

Var Arbejdsminister 25. jan. 1993-23. marts 1998. Bolig- og byminister 23. marts 1998-29. sept 1998. By- og boligminister 29. sept. 1998-21. dec. 2000, minister for ligestilling 28. september 1999-21. dec. 2000.

Kilder

Ekstern kilde/henvisning 
 
 Arkiveret CV på Folketinget.dk Dato: 11. juni 2003
 Gammelt portrætfoto

Beskæftigelsesministre fra Danmark
Boligministre fra Danmark
Ligestillingsministre fra Danmark
Danske ministre fra Socialdemokraterne
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Tidligere folketingsmedlemmer fra Socialdemokraterne
Personer fra København
Personer i Kraks Blå Bog
Medlemmer af Rigsretten
Poul Andersen (politiker)

Poul Andersen (født 1. december 1952 i Odense) var medlem af Folketinget for Socialdemokraterne fra 1990 til 2011. I 2012 og 2013-2014 var han midlertidig stedfortræder i Folketinget for Julie Skovsby i to perioder på tilsammen over 8 måneder.

Baggrund 
Poul Andersen er født i Odense i 1952 som søn af lagerforvalter Knud Andersen og husmoder Gerda Andersen.
Poul Andersen gik i Sct. Hans Skole i Odense 1960-67 og på Jernbanegades Skole i Odense 1967-70. 
Han er udlært som klejnsmed på Odense Stålskibsværft/Lindø 1974.
I 1976 blev han telefonmontør ved Fyns Telefon.

Poul Andersen er gift med Elizabeth Andersen og har tre sønner. Han bor i Middelfart.

Biografi fra Folketingets hjemmeside

Parlamentarisk karriere 
 Folketingsmedlem for Socialdemokratiet i Fyns Storkreds fra 13. nov. 2007 til 15. september 2011.
 Folketingsmedlem for Socialdemokratiet i Fyns Amtskreds fra 12. dec. 1990 til 13. nov. 2007.
 Kandidat for Socialdemokratiet i Middelfartkredsen fra 1989.
 Forsvarsordfører 2006-2007 og trafikpolitisk ordfører 1994-2006.
 Kommitteret for hjemmeværnet 1997-2000.
 Gruppesekretær for den socialdemokratiske folketingsgruppe 2005-2006.
 Medlem af Færdselssikkerhedskommissionen, Vejtransportrådet, Følgegruppen vedr. Sund og Bælt og Følgegruppen vedr. Femern Bælt.

Aktuelle udvalgsposter 
Næstformand for Forsvarsudvalget. Medlem af Trafikudvalget, Det Udenrigspolitiske Nævn, Færøudvalget og Lønningsrådet.

Stedfortræder i Grønlandsudvalget

Tillidshverv 
Tillidsmand for lærlingene på Lindøværftet 1971-73. Formand for Metallærlingene i Odense 1973-75. Tillidsmand for telefonmontørerne ved Fyns Telefon i Middelfart 1977-89. Medlem af forretningsudvalget for LO/Fællesorganisationen i Middelfart, Nr. Åby og Ejby 1984-86, formand 1986-91. Medlem af bestyrelsen for Dansk Teleforbund Fyn 1984-89 og kasserer 1988-89. Medlem af ungdomsskolenævnet og skolekommissionen i Middelfart 1986-89. Medlem af TV-Fredericias bestyrelse 1987-89. Medlem af Beskæftigelsesudvalget i Middelfart 1989-91. Medlem af radio- og tv-nævnet i Middelfart 1989-91. Næstformand i Middelfart Erhvervsråd 1990-91. Formand for Fællesorganisationen i Fyns Amt 1989-1991.  
Næstformand for Arbejdsmarkedsnævnet Fyns Amt 1989-91. Medlem af Pensions- og Revalideringsnævnet i Fyns Amt 1989-91. Medlem af bestyrelsen for Fyns Erhvervsråd 1989-92. Næstformand for Efterskolen Billeshave fra 1989, formand 1993-2001.
Kommitteret ved hjemmeværnet 1997-2000.

Publikationer 
Medforfatter til:
 »Ældre og handicap – oplæg for Middelfart«, 1987.
 »Trafikvisioner«, 1996.
 »Trafik 2002 – et trafikpolitisk oplæg«.
 »De ældre i fokus«, 2008.

Referencer

Eksterne henvisninger 
 Hjemmeside (arkiveret)

Tidligere folketingsmedlemmer fra Socialdemokraterne
Folketingsmedlemmer i 1990'erne
Folketingsmedlemmer i 2000'erne
Folketingsmedlemmer i 2010'erne
Fagforeningsfolk fra Danmark
Personer fra Odense
Smede fra Danmark
Personer i Kraks Blå Bog
Sophie Hæstorp Andersen

Sophie Hæstorp Andersen (født 26. september 1974 i Gladsaxe) er en dansk socialdemokratisk politiker. Hun var Socialdemokratiets kandidat til overborgmester for Københavns Kommune ved kommunalvalget den 16. november 2021 og blev valgt til posten på den nyvalgte Borgerrepræsentationens konstituerende møde 3. december 2021. Inden da var hun regionsrådsformand i Region Hovedstaden fra 1. januar 2014 til 31. juli 2021. Før da sad hun i Folketinget.

Sophie Hæstorp Andersen er datter af tegner Svend Hæstorp og kostumekoordinator Pia Else Andersen. Har datter Rosa Hæstorp Andersen og søn Rolf Hæstorp Andersen med tidligere samlever Troels Andersen.

Politisk karriere 
Hæstorp Andersen var folketingsmedlem for Socialdemokratiet i Vestre Storkreds 20. november 2001 til 8. februar 2005. Hun genindtrådte i Folketinget 20. februar 2007 ved Pia Gjellerups mandatnedlæggelse. Fra 13. november 2007 var hun valgt i Københavns Omegns Storkreds. Hun udtrådte af Folketinget 1. januar 2014 for at blive regionsrådsformand i Region Hovedstaden.

Hun var også medlem af regionsrådet i Region Hovedstaden i perioden 2006-2007.

Hæstorp Andersen var indtil april 2013 Socialdemokraternes sundhedsordfører, hvor hun især beskæftigede sig med emner som læge/sygeplejerskeovervågede fixerum til narkomaner, røgfri arbejdspladser og fremtidens sundhedsvæsen.

Hæstorp Andersen var Socialdemokratiets kandidat til at blive overborgmester i Københavns Kommune til Kommunal- og Regionsrådsvalget 2021. Den 31. juli 2021 trak hun sig fra posten som regionsrådsformand for at hellige sig valgkampen i Københavns Kommune. Hun blev afløst på posten af partifællen Lars Gaardhøj.

Hæstorp Andersen er medlem af bestyrelsen og formandsskabet for KL (Kommunernes Landsforening) for valgperioden 2022-2026.

Publikationer 
 »Den Danske Kvalitetsmodel – forventninger til en ny styringsrelation på det danske sundhedsfelt«, speciale ved Institut for Statskundskab, Københavns Universitet, 2006.

Referencer

Eksterne henvisninger 

 Personlig hjemmeside 
 . Dato: 23. marts 2010
 DRs politiske profil for Sophie Hæstorp Andersen 
 Region Hovedstaden
 Regionsrådet Region Hovedstaden
 Danske Regioner

Regionsrådsformænd fra Danmark
Tidligere folketingsmedlemmer fra Socialdemokraterne
Personer fra Gladsaxe
Folketingsmedlemmer i 2000'erne
Folketingsmedlemmer i 2010'erne
Politologer fra Danmark
Danskere i 1900-tallet
Danskere i 2000-tallet
Personer i Kraks Blå Bog
Regionsrådsmedlemmer fra Socialdemokratiet
Borgmestre i Danmark 2022-2025
Medlemmer af Københavns Borgerrepræsentation fra Socialdemokraterne
Medlemmer af Københavns Borgerrepræsentation i 2000-tallet
Charlotte Antonsen

Minna Charlotte la Cour Antonsen (født 9. januar 1959 i København) er en dansk selvstændig erhvervsdrivende og politiker, der var medlem af Folketinget for Venstre fra 1990 til 2007. I dag driver hun sin egen kommunikationsvirksomhed.

Biografi
Charlotte Antonsen er datter af direktør, cand.polit. og tidligere medlem af Folketinget Poul Antonsen og lektor, cand.mag. Johanne Charlotte Dornonville de la Cour Antonsen.

Trongårdsskolen 1965-74. Matematisk student fra Lyngby Statsskole 1977.

Edb-operatør 1978-79. Studentermedhjælp i Indenrigsministeriet 1981-83. EF-konsulent 1986-91.

Medlem af Det Faglige Landsudvalg for de Samfundsvidenskabelige og Sociale Uddannelser 1983-86. Formand for Moderate Studenter 1982-83. Medlem af Det Statsvidenskabelige Fagråd 1979-81 og af Konsistorium ved Københavns Universitet 1981-83. Formand for Venstres Erhvervsudvalg i Søndre Storkreds 1985-87. Partiets EU-ordfører siden 1990.

Antonsen var partiets kandidat i Christianshavnkredsen 1984-87 og i Fredensborgkredsen fra 1987. Hun blev valgt for Venstre som folketingsmedlem for Frederiksborg Amtskreds fra 12. dec. 1990. Ved valget den 13. november 2007 fik Charlotte Antonsen ikke genvalg til Folketinget.

Siden 2001 har hun været medlem af Landsskatteretten, mens hun siden 2010 har været bestyrelsesmedlem i Naviair.

Ekstern kilde/henvisning 
 , Dato: 11. juni 2003

Tidligere folketingsmedlemmer fra Venstre
Folketingsmedlemmer i 1990'erne
Folketingsmedlemmer i 2000'erne
Personer fra København
Økonomer fra Danmark
Personer i Kraks Blå Bog
Elisabeth Arnold

Elisabeth Arnold (født 20. oktober 1941 på Frederiksberg) er tidligere medlem af Folketinget for Det Radikale Venstre. Hun blev første gang valg til Folketinget i 1988.

Biografi fra Folketingets hjemmeside 
Arnold, Elisabeth, udviklingschef, Århus.

Det Radikale Venstre. – Folketingsmedlem for Århus Amtskreds fra 10. maj 1988. Medlem af Folketingets Præsidium 1. oktober 1996-11. marts 1998.

Født 20. okt. 1941 på Frederiksberg, datter af civilingeniør Viggo Arnold og husmoder Sigrid Margaret Arnold.

Nysproglig student fra Holte Gymnasium 1960. Cand.scient. (biokemi) Københavns Universitet 1969.

Afdelingsleder på A/S Dumex 1980-86, udviklingschef 1986-88. Medlem af bestyrelsen for Forskningscentret ved Hørsholm 1981-87, formand 1985-87. Medlem af bestyrelsen for A/S Dumex 1974-80 og af bestyrelsen for Danmarks Radio 1987-88. Medlem af repræsentantskabet for Statens Kunstfond 1988-90 og af repræsentantskabet for Århus Symfoniorkester siden 1988. Medlem af bestyrelsen for Støttecenter Mod incest, København, 1991-93. Medlem af bestyrelsen for Ubådsfonden 1992-95. Medlem af bestyrelsen for Tryg livsforsikring og Tryg pension siden 1993. Formand for regeringens internationale ligestillingsudvalg fra 1997.

Medlem af den danske delegation i Europarådets Parlamentariske Forsamling fra 1989. Skatteordfører for Det Radikale Venstre fra 1988-98. Næstformand i Folketingets Europaudvalg 1994-2001. Det Radikale Venstres ordfører i sager vedrørende Folketingets Retsudvalg, Uddannelsesudvalg og Europaudvalg.

Partiets kandidat i Sundbykredsen fra 1979, i Enghavekredsen fra 1981, i Valby- og Slotskredsene fra 1984 og i Århus Vest-kredsen fra 1988.

Kilder

Eksterne henvisninger
 Gammelt portrætfoto 

Tidligere folketingsmedlemmer fra Det Radikale Venstre
Personer fra Frederiksberg
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Biokemikere fra Danmark
Medlemmer af DRs bestyrelse (tidligere Radiorådet)
Personer i Kraks Blå Bog
Line Barfod

Line Barfod (født 24. maj 1964 i København som datter af Werner Brandstrup Andreasen og Åse Barfod) er politiker for Enhedslisten og er valgt som Teknik- og Miljøborgmester i Københavns Kommune. Line Barfod har tidligere arbejdet som advokat, er forhenværende folketingsmedlem og forhenværende Hovedbestyrelses- og forretningsudvalgsmedlem for Enhedslisten.

Civil biografi 
Line Barfod er student fra Rysensteen Gymnasium 1980-83. Hun gik herefter på Tidens Højskole 1983-84, inden hun startede på Københavns Universitet, hvorfra hun blev cand.jur. i 1992.

Hun var rådgiver i Studenterrådets studiegældsrådgivning i 1991 og som færdiguddannet blev hun advokatfuldmægtig hos advokat Jørgen Lokdam i 1992, advokatfuldmægtig hos advokat Knud Foldschack 1993-95 og advokat hos Advokaterne Ulla Paabøl & Knud Foldschack fra 1995. Sideløbende har hun været manuduktør i strafferet ved Københavns Universitet i perioden 1992-2000.

Hun har haft et samarbejde med Dansk Magisterforening, Djøf, GL m.fl. om at rådgive deres medlemmer om studiegæld. Desuden har hun været advokat for diverse alternative og økologiske foreninger, fonde, virksomheder, mv. samtidig med, at hun har haft almindeligt advokatarbejde såsom ejendomshandler, testamenter mv.

Politisk karriere 
Line Barfod var formand for Fælles Kurs Ungdom 1984-85 og faglig sekretær for Kommunistiske Studenter 1987-89.

Hun har været opstillet som kandidat for Enhedslisten i Frederiksborg Amtskreds 1996-98, i Århus Vestkredsen 1998-99 og i Nørrebrokredsen fra 1999.
Hun sad første gang i Folketinget på midlertidig basis for Århus Amtskreds 8. oktober – 30. november 1998. Hun blev indvalgt som fast medlem af Folketinget for Østre Storkreds ved folketingsvalget 2001.

Hun har desuden været medlem af Enhedslistens hovedbestyrelse 1998-2002, 2003-2005 samt 2018-2020.

Ved kommunalvalget i 2021 var Line Barfod spidskandidat for Enhedslisten i København. Barfod fik det højeste personlige stemmetal ved valget med i alt 17.284 personlige stemmer. Ved konstitueringsforhandlinger blev Barfod Teknik og Miljøborgmester.

Øvrige tillidsposter 
Line Barfod er eller har været:
 medlem af præsidium og økonomiudvalg for Studenterrådet, Københavns Universitet, 1989-90
 medlem af bestyrelsen for DIS-Fonden 1990-92
 formand for Studenterbogladens Fond, 1991-97
 formand for Foreningen Kulturbyens Venner 1994-98
 medlem af repræsentantskabet for Boligfonden for enlige mødre og fædre fra 1997
 medlem af redaktionskomiteen for Advokatsamfundets retspolitiske tidsskrift Lov & Ret 1997 -2005
 medlem af repræsentantskabet for pengeinstituttet Fælleskassen 2000 – 2006

Kilder

Eksterne henvisninger 

 DRs politiske profil for Line Barfod

Noter 

Advokater fra Danmark
Folketingsmedlemmer i 2000'erne
Personer fra København
Folketingsmedlemmer i 2010'erne
Line
Tidligere folketingsmedlemmer fra Enhedslisten
Personer i Kraks Blå Bog
Jette Bergenholz Bautrup

Jette Bergenholz Bautrup (født 15. april 1947) er socialdemokratisk medlem af Københavns Borgerrepræsentation og tidligere Folketingsmedlem for Søndre Storkreds fra 20. november 2001–8. februar 2005.

Biografi 
Bautrup er datter af reklamemanden Børge Bergenholz og sygehjælper Tove Bergenholz. Hun tog realeksamen på Sundby Øster Skole og Sankt Annæ Skole 1954-1964. Herefter gik hun på handelsskolen, hvor hun tog en HH på Frederiksberg 1964-1968. Hun blev socialrådgiver 1979.

Karriere 
Hun blev ansat i personaleafdelingen hos C. Olesen fra 1968-1970 og i Københavns Kommunes Sociale Forvaltning fra 1970. Hun var socialrådgiver i lokalcentret Sundby Syd i Børne-Familieteam.

Senere blev hun bestyrelsesformand for integreret institution Brydes Alle og for børnehaven Bremensgade 42 1989-1994. Hun blev medlem af SSP København fra 1997, af Politiets Lokalnævn 1993-2001 og af Skolernes Fællesråd i København 1993-97. Hun er æresmedlem af Matthæusgade Skole fra 1993.

Medlem af bestyrelsen for DSU Sundby 1965-70, for Socialdemokratiets 9. kreds 1968-78. Medlem af Borgerrepræsentationen i København 1970-78 og – efter ønsket pause – 1993-2002. Medlem af bestyrelsen for boligselskabet AKB og næstformand for Tele Danmarks landsråd. Medlem af bestyrelsen for FOA og af Hovedstadens Sygehusfællesskab fra 1997.

Hun var socialdemokratiets kandidat i Sundbykredsen 1970-78 og i Christianshavnkredsen 1993-2002.

Legater 
I oktober 2000 fik hun tildelt Gunnar "Nu" Hansens Legat på 50.000 kr. til brug for sportsaktiviteter for børn med anden etnisk baggrund, børn i gråzonen samt børn, hvis forældre ikke har midler til at betale for sportsaktiviteter, så børnene kan være med i et socialt fællesskab.

Kilder 
 Arkiveret CV på Folketinget.dk

Tidligere folketingsmedlemmer fra Socialdemokraterne
Personer fra København
Folketingsmedlemmer i 2000'erne
Socialrådgivere fra Danmark
Inger Bierbaum

Inger Caroline Bierbaum (født 31. oktober 1943 i Haderslev, død 1. maj 2015 i Nordborg) var en dansk politiker og lærer.

Socialdemokratiet – Folketingsmedlem for Sønderjyllands Amtskreds fra 21. september 1994.

Datter af husmand Nis Chr. Jørgensen og husmoder Cecilie Jørgensen.

Realeksamen Haderslev Realskole 1960. Uddannet butiksassistent 1961-63. Haderslev Statsseminarium 1963-68.

Lærer ved Hertug Hans' Skole 1968-69, ved Nordborg Skole 1969-73 og ved Østerlundskolen i Nordborg 1973-94.

Medlem af bestyrelsen for Nordals Socialdemokratiske Partiforening 1973-75. Medlem af Nordborg Kommunalbestyrelse 1974-94, formand for socialudvalget 1977-94, viceborgmester 1982-90 og igen fra 1994. Kasserer i Kommuneforeningen i Sønderjyllands Amt 1982-90 og næstformand 1990-94. Medlem af Sammenslutningen af Sociale Udvalg i Danmark (SASU) 1986-94. Lægdommer i Den Sociale Ankestyrelse 1990-98. Medlem af kontaktrådet til KL 1990-94. Medlem af bestyrelsen for Haderslev Statsseminarium 1998. Medlem af Kontaktudvalget for Det Tyske Mindretal 1998-2001.

Partiets kandidat i Augustenborgkredsen fra 1993.

Referencer

Eksterne henvisninger 
 Arkiveret CV på Folketinget.dk Dato: 11. juni 2003

Tidligere folketingsmedlemmer fra Socialdemokraterne
Skolefolk fra Danmark
Viceborgmestre fra Socialdemokraterne
Personer fra Haderslev
Mariann Fischer Boel

Else Mariann Fischer Boel (født 15. april 1943) i Åsum på Fyn) er en dansk politiker fra Venstre. Hun var i perioden 2004-2010 Danmarks Europa-Kommissær med ansvar for landbrug og udvikling af landdistrikterne. Forinden havde hun været fødevareminister 2001-2004 og medlem af Folketinget fra 1990 til 2004.

I 2008 blev Boel af Europabevægelsen kåret til Årets Europæer.

Baggrund og tidlig karriere 
Boel er født i Åsum ved Odense på Fyn, datter af godsejer Hans Boel og fru Valborg.
 Nysproglig student (1963). 
 Økonomi- og sprogstudier i Belgien (1963-64).
 Højere handelseksamen (1965).
 Direktionssekretær i eksportvirksomhed i København (1965-67)
 Økonomichef samme sted (1967-71).
 Godsejer (Østergård) 1980-2005
 Medlem af Munkebo Kommunalbestyrelse (1982-91) og igen (1994-97)
 2. viceborgmester (1986-90). 
 Formand i Venstres Kertemindekreds (1987-89).
 Medlem af repræsentantskabet for Forsikringsselskabet Østifterne (1991-)
 Af Boel-Fondens bestyrelse fra (1992-)
 KD's lokalråd Odense (1996-).
 Formand for Højskolernes Sekretariat 1993-).
 Medlem af Statens Ligningsråd (1994-98)
 Af Landsskatteretten (1998-01).
 Partiets kandidat i Faaborgkredsen fra 1988.
 Venstre – folketingsmedlem for Fyns Amtskreds (12. dec. 1990-2004).
 Medlem af Venstres hovedbestyrelse og af bestyrelsen for Venstres folketingsgruppe  (1990-01).
 Formand for Folketingets Landbrugs- og Fiskeriudvalg (1994-98)
 For Erhvervsudvalget (1998-99)
 For Skatteudvalget (1999-01).

Ministerhverv 
 Fødevareminister i regeringen Anders Fogh Rasmussen I (27. november 2001- 2. august 2004). Ved regeringsrokaden i august 2004 afgav Fischer Boel ministerposten for i stedet at forberede sig på at blive landsbrugskommissær i EU fra november samme år.

Medlem af Folketinget 
Mariann Fischer Boel var medlem af Folketinget fra folketingsvalget 12. december 1990 til hun nedlagde sit mandat 7. oktober 2004. Folketingsmandatet blev
overtaget af Erling Bonnesen.

Ivar Hansens dødsfald 
Den daværende formand for Folketinget, Ivar Hansen, døde i Fischer Boels lejlighed i København, mens hun var fødevareminister. Ifølge en pressemeddelelse fra hende blev Hansen meget dårlig, hvorpå hun 11. marts 2003 kl. 01.22 tilkaldte en ambulance. Samtidig bekendtgjorde hun, at at de to havde haft et langt og venskabeligt forhold. Pressemeddelelsen blev først udsendt efter kl. 20 samme dag, hvilket hun forklarede med, at hun skulle tale med Ivar Hansens hustru inden dens offentliggørelse. På grund af disse omstændigheder fik Fischer Boel ikke mulighed for at overtage den ledige post som folketingsformand; den gik i stedet til Christian Mejdahl.

Referencer

Ekstern kilde/henvisning 
 Kommissærens hjemmeside

Fødevareministre fra Danmark
Danske ministre fra Venstre
Regeringen Anders Fogh Rasmussen I
Tidligere folketingsmedlemmer fra Venstre
Folketingsmedlemmer i 1990'erne
Folketingsmedlemmer i 2000'erne
Europa-Kommissærer fra Danmark
Godsejere fra Danmark
Personer i Kraks Blå Bog
Personer fra Fyn
Kommandører af Dannebrog
Kommunalbestyrelsesmedlemmer fra Venstre
viceborgmestre fra Venstre
Europa-Kommissærer 2004-2009
Bent Bøgsted

Bent Gunnar Bøgsted (født 4. januar 1956)  en dansk politiker som siden 18. august 2022 har repræsenteret Danmarksdemokraterne i Folketinget. Han har været folketingsmedlem valgt i Nordjyllands Amtskreds (til 2007) og Nordjyllands Storkreds siden 2001 og repræsenterede Dansk Folkeparti indtil februar 2022 hvor han meldte sig ud af partiet, og blev løsgænger indtil august. Bøgsted var Dansk Folkepartis beskæftigelsesordfører i perioden 2001-2022. Han var medlem af byrådet i Frederikshavn Kommune 2010-2011.

Baggrund 
Bent Gunnar Bøgsted blev født den 4. januar 1956 i Brønderslev, Serritslev Sogn som søn af forhenværende landmand Mandrup Verner Bøgsted og Kirsten Margrete Bøgsted.

Han er gift med Hanne Bøgsted, med hvem han har syv børn.

Politisk karriere 
Han var formand for Dansk Folkeparti i Sæby/Dronninglund fra 1999 og opstillet til kommunal- og amtsrådsvalgene i 1997 og 2001.

Han er medlem af bestyrelsen i Skæve Borgerforening fra 2001, af bestyrelsen for Dronninglund Gymnasium og af bestyrelsen i Kommuneforeningen i Nordjylland fra 1998 samt medlem af Hjemmeværnets Distriktsudvalg Nordjylland fra 1998.

Han var Dansk Folkepartis folketingskandidat i Hobrokredsen 2001-2004, i Fjerritslevkredsen og Aalborg Østkredsen 2004-2007, i Brønderslevkredsen 2007-2010 og i Frederikshavnkredsen 2010-2022. Bøgsted har siddet uafbrudt i Folketinget siden folketingsvalget 2001, og var Dansk Folkepartis beskæftigelsesordfører 2001-2022. I perioden 2015-2019 var han formand for Folketingets Beskæftigelsesudvalg. Han var tingsekretær 2007-2022.

Bøgsted stillede op til kommunalvalget 2009 i Frederikshavn Kommune og blev valgt til byrådet. Efter folketingsvalget 2011 hvor Dansk Folkeparti gik fra at støtteparti til regeringen til oppositionsparti, udtrådte han af byrådet pr. 1. november 2011 for at kunne være til stede i Folketingssalen om onsdagen hvor ministrene svarer på spørgsmål, samme ugedag som der var byrådsmøder i Frederikshavn. Hans afløser i byrådet var hans kone, Hanne Bøgsted.

I januar 2022 meddelte Bøgsted at han efter 20 år i Folketinget ikke ville genopstille ved næste folketingsvalg. Fire uger efter at Morten Messerschmidt var blevet valgt til ny formand for Dansk Folkeparti, meldte han sig i februar 2022 ud af partiet sammen med flere andre folketingsmedlemmer efter en kraftig kritik af Messerschmidts ledelsesstil. Han var løsgænger i Folketinget til august 2022 hvor han skiftede til Danmarksdemokraterne.

Hæder 
27. april 2012 blev han udnævnt til Ridder af Dannebrog efter 10 år i Folketinget. Han fik ridderkorset af 1. grad 23. april 2020.

Referencer

Eksterne henvisninger 
 
 Gammelt portrætfoto

Tidligere folketingsmedlemmer
Tidligere folketingsmedlemmer fra Dansk Folkeparti
Tidligere løsgængere i Folketinget
Folketingsmedlemmer i 2000'erne
Folketingsmedlemmer i 2010'erne
Folketingsmedlemmer i 2020'erne
Kommunalbestyrelsesmedlemmer fra Dansk Folkeparti
Riddere af 1. grad af Dannebrog
Personer i Kraks Blå Bog
Folketingsmedlemmer fra Danmarksdemokraterne
Sandy Brinck

Sandy Brinck (født 3. maj 1972) er en dansk politiker som var medlem af Folketinget for Socialdemokratiet fra 1999 til 2005.

Hun overtog Poul Nielsons plads i Folketinget 16. september 1999 da han blev EU-kommissær. Den 24. juni 2005 meddelte Sandy Brinck, at hun med øjeblikkelig virkning ville forlade dansk politik og dermed Christiansborg, på grund af uoverensstemmelser om ledelsesstilen hos Socialdemokratiet. Hun tiltrådte 1. august et job som fuldmægtig i Amtsrådsforeningens social- og psykiatrikontor. Den 23. august 2007, meddelte Sandy Brinck, at hun forlod Socialdemokratiet til fordel for Socialistisk Folkeparti. Dette skyldtes bl.a. Socialdemokratiets skattepolitik.

Biografiske oplysninger 
Født 3. maj 1972 i Vejle, datter af forstander Birtha Rasmussen og lagerchef Georg Emil Rasmussen.

Uddannelse 
 Ødsted Skole 1988
 Rebild Efterskole 1988-89 
 US Grant Oklahoma City 1989-90
 HF Rosborg Gymnasium 1990-92
 Cand.scient.pol. Aarhus Universitet 1993-95 og Københavns Universitet 1995-99

Politiske hverv 
 Formand for DSU i Vejle Amt 1992-94
 Medlem af DSU's hovedbestyrelse 1992-94
 Folketinget (midlertidigt medlem for Vejle Amtskreds) 16.-30. april 1998, 23.-29. juni 1998, 18.-26. marts 1999 og 15.-23. april 1999
 Folketingsmedlem for Vejle Amtskreds 16. september 1999 – 20. november 2001 og for Vestsjællands Amtskreds fra 20. nov. 2001

Opstillet 
 Til Folketinget for Socialdemokraterne i Givekredsen 1995-98 og i Kalundborgkredsen fra 1998.

Kilde 
 , Dato: 11. juni 2003

Tidligere folketingsmedlemmer fra Socialdemokraterne
Personer fra Vejle
Politikere fra SF
Politologer fra Danmark
Danskere i 1900-tallet
Danskere i 2000-tallet
Colette Brix

Colette L. Brix (født 7. juni 1950 i København) er en dansk politiker og direktør, som er opstillet som folketingskandidat for Venstre i Københavns Omegns Storkreds (Gentofte-kredsen) siden juni 2016. Fra maj 2014 var hun opstillet for Venstre i Valbykredsen.

Colette Brix repræsenterede Dansk Folkeparti i Folketinget fra 2001 til 2011.

Brix var folketingsmedlem for Storstrøms Amtskreds fra 20. november 2001. DF's kandidat i Næstved-kredsen fra 1999. I Køge-kredsen siden 2007. Medlem af repræsentantskabet for Dansk Erhverv. Formand for Dansk Erhvervssammenslutning, siden 1997. Næstformand 1993-1997. 

Fuldmægtig på et vekselererkontor 1968-1974. Prokurist i C.M. Møbler 1975-1986. Gymnastiklærer i Gymnastikringen 1980-1982. Eget kosmetikfirma, »Clinique Colette«, fra 1986 samt tre detailforretninger.

Uddannelse 
 9. klasses afgangseksamen Strandvejskolen 1957-1965. 
 Realskole Vognmandsmarken Skole 1966-1967 
 
 Kosmetolog Katborg Skole 1984-1985.

Eksterne Henvisninger 
 
 Gammelt portrætfoto

Personer fra København
Folketingsmedlemmer i 2000'erne
Erhvervsfolk fra Danmark
Folketingsmedlemmer i 2010'erne
Tidligere folketingsmedlemmer fra Dansk Folkeparti
Folketingskandidater fra Venstre
Sven Buhrkall

Sven Buhrkall (født 18. april 1949 i Agerskov) er en dansk virksomhedsrådgiver og politiker. Han er medlem af partiet Venstre og var folketingsmedlem for Sønderjyllands Amtskreds 20. november 2001 – 8. februar 2005.

Uddannelse 
Sven Buhrkall gik ud fra Øster Lindet Folkeskole i 1963 og fik derefter realeksamen fra Jels Folke- og Realskole i 1966. Derefter blev han handelsstudent fra Kolding Købmandsskole i 1971.

Han fik en kontoruddannelse i 1970 og et stipendium ved EF-Parlamentet i 1978, hvorefter han blev uddannet cand.oecon. fra Aarhus Universitet i 1980.

Karriere 
Han startede sin karriere som økonomikonsulent hos De Samvirkende Landboforeninger 1980-1981 og blev derefter uddannelsesleder hos Danmarks Sparekasseforening 1981-1982. Hans næste stilling var som vicedirektør i Foreningen af Danske Eksportvognmænd fra 1982 til 1988, hvorefter han blev administrerende direktør i SPETRA A/S og GASA Spedition 1988-1994 samt administrerende direktør i EHJ Transport og Spedition A/S 1994-1998 og K.E. Christensen A/S 1995-98. Fra 1998 var Buhrkall selvstændig virksomhedsrådgiver inden for organisation, ledelse, personale, spedition, transport, toldforhold, logistik samt foredragsvirksomhed. Endvidere har han siden 1986 været ekstern lektor på Syddansk Universitet.

Bestyrelsesarbejde 
I perioden 1993-1997 var han landsformand for Dansk Speditørforening og formand for bestyrelsen i Kombi Dan A/S. Han var samtidig medlem af bestyrelsen for Nordisk Speditørforbund samt for CLECAT og FIAT og for Jyske Bank fra 1998. Ydermere var han formand for Road Committee i CLECAT fra 1996, for Institut for Transportstudier fra 2000 og for Center for Anvendt Logistik og Transportforsyning fra 2001. Han var medlem af bestyrelsen for Transportøkonomisk Forening fra 1998, for Hirtshals Havn og for Hytor A/S samt for Gran Færdigbeton fra 2001.

Forfatterskab 
Sven Buhrkall har været medforfatter til bøgerne "Markedføring af transporter" (1986), "Virksomhedens transport- og lageropgaver" (1984), samt "Ledelse af transport- og lagerfunktioner" (1984). Desuden er han forfatter til en række artikler og indlæg.

Partiforhold 
Sven Buhrkall har været Venstres kandidat i Aabenraakredsen siden december 1999.

Kilder 
 Arkiveret CV på Folketinget.dk Dato: 14. november 2007

Tidligere folketingsmedlemmer fra Venstre
Personer i Kraks Blå Bog
Ansatte ved Syddansk Universitet
Lotte Bundsgaard

Lotte Koed Bundsgaard (født 20. januar 1973 i Nivå) er en dansk journalist, tidligere folketingsmedlem, politisk ordfører og kortvarigt minister, valgt for Socialdemokraterne.

Opvækst og tidlig karriere 
Lotte Bundsgaard gik på den kommunale Bellingeskolen 1978-88 og blev student fra Sct. Knuds Gymnasium i 1991 og lærer fra Odense Seminarium i 1996. Hun var ansat som lærer på den daværende Humlehaveskole i Vollsmose 1996-98.

Politisk karriere 

1990–92 var Lotte Bundsgaard formand for DSU-Odense og 1992-96  næstformand for DSU's landsorganisation. Hun var medstifter af den politiske kaffeklub Café au lait i 1998.

Hun var folketingskandidat for Socialdemokratiet i Otterupkredsen 1995-2006, og hun blev ved valget 11. marts 1998 valgt til Folketinget. I 2000 blev hun socialdemokratiets forsvarspolitiske ordfører.

I mindre end et år var Lotte Bundsgaard by- og boligminister samt minister for ligestilling (21. december 2000 – 27. november 2001), i SR-regeringen Poul Nyrup Rasmussen.

Bundsgaard blev genvalgt ved folketingsvalgene i 2001 og 2005, og hun var politisk ordfører fra april 2005 – 25. april 2006. Hun skiftede opstillingskreds, så hun pr. februar 2006 blev opstillet i Odense 2. kreds. I løbet af sit år som politisk ordfører blev Bundsgaard kendt for diskussioner med Venstres politiske ordfører, Jens Rohde.

Journalistisk karriere 

Hun meddelte 21. maj 2007, at hun ikke genopstillede ved næste folketingsvalg. I stedet helligede hun sig journaliststudiet ved Syddansk Universitet. I 2008 kom det frem, at hun havde meldt sig ud af Socialdemokratiet. Hun meddelte, at hun ingen kommentarer havde til sit exit. I 2009 blev Bundsgaard cand.public.
Siden efteråret 2009 har hun været ansat som studieværtinde ved TV 2/Fyn.

Privatliv 
Hun er gift med Søren Thorsager, der var socialdemokratisk ældrerådmand i Odense Kommune. Parret bor i Dalum i det sydvestlige Odense og har tre børn.

Bibliografi 
 Udfordringen: Socialdemokratisk debat om Danmarks Europapolitik (bidrag, 1995)
 Demokrati på dansk (medforfatter sammen med bl.a. Poul Nyrup Rasmussen, 2000)

Referencer

Eksterne kilder/henvisninger 
 , opdateret til 14. november 2007

Skolefolk fra Danmark
Journalister fra Danmark
Ligestillingsministre fra Danmark
Tidligere folketingsmedlemmer fra Socialdemokraterne
Folketingsmedlemmer i 1990'erne
Folketingsmedlemmer i 2000'erne
Danske ministre fra Socialdemokraterne
Boligministre fra Danmark
Personer fra Odense
Personer i Kraks Blå Bog
Alumni fra Syddansk Universitet
Peter Christensen (politiker)

Peter Christensen (født 23. april 1975 i Sønderborg) er en dansk politiker fra Venstre, tidligere medlem af Folketinget fra 2001 til 2015 og skatteminister fra 8. marts til 3. oktober 2011. Efter ikke at være blevet genvalgt ved valget 2015 besluttede han at stoppe i politik, men i september 2015 blev han udnævnt som forsvarsminister og minister for nordisk samarbejde, da Carl Holst trak sig fra posten.

Baggrund 
Peter Christiansen blev født i Sønderborg som søn af gårdejer Anton Boisen Christensen og laborant Grete Christensen.
Han tog 10. klasse på Agerskov Ungdomsskole 1991-92 og blev uddannet elektriker fra 1993 til 1997.

Politiske karriere 
Christensen var amtsformand for Venstres Ungdom (VU) i Sønderjylland 1996-97, landsnæstformand 1997-99 og landsformand for VU 1999-2001. Han har været medlem af Venstres hovedbestyrelse siden 1997.  Han var desuden medlem af TV-Syds fondsbestyrelse 1996-99.

Christensen var medlem af Folketinget fra den 20. november 2001 til den 18. juni 2015, valgt for Venstre i Sønderjyllands Amtskreds.
Han har været Venstres kandidat i Løgumklosterkredsen fra 2002 og i Tønderkredsen 2000-2002. Han har blandt andet været finanspolitisk og skattepolitisk ordfører. I april 2009 blev han Venstres politiske ordfører. Dette hverv besad han frem til 8. marts 2011, hvor han overtog posten som skatteminister, som han bestred, indtil regeringen Lars Løkke Rasmussen I gik af 3. oktober samme år. 
Fra den 1. oktober 2010 til 7. marts 2011 var han statsrevisor.

Ved Folketingsvalget i 2015 opnåede Christensen ikke genvalg,
men efter Carl Holst forlod posten som forsvarsminister blev Christensen onsdag den 30. september 2015 udnævnt som ny forsvarsminister og minister for nordisk samarbejde.

Da Venstreregeringen blev udvidet med Liberal Alliance og Konservative, blev Peter Christensen erstattet af Claus Hjort Petersen.

Siden 2012 har Christensen været Ridder af Dannebrog.

Referencer

Eksterne henvisninger 
 . Dato: 14. april 2011.
 DRs politiske profil for Peter Christensen

Folketingsmedlemmer i 2000'erne
Tidligere folketingsmedlemmer fra Venstre
Formænd for Venstres Ungdom
Folketingsmedlemmer i 2010'erne
Skatteministre fra Danmark
Personer fra Sønderborg
Regeringen Lars Løkke Rasmussen I
Statsrevisorer fra Danmark
Riddere af Dannebrog
Personer i Kraks Blå Bog
Regeringen Lars Løkke Rasmussen II
Forsvarsministre fra Danmark
Danske ministre fra Venstre
Ministre for nordisk samarbejde fra Danmark